**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 266**

(protokols Nr. 9, 23. p.)

**Par zemes vienības ar kadastra apzīmējumu 70620090168 iegādi**

 Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 9. maijā ar reģ. Nr. 2.1.3.6/25/810) ar lūgumu atsavināt iesniedzējam piederošo zemes vienību ar kadastra apzīmējumu 70620090168 par kadastrālo vērtību.

 Zemes vienībai ar kadastra apzīmējumu 70620090061 tika veikta sadalīšana, atbilstoši Madonas novada pašvaldības izsniegtajiem zemes ierīcības projekta izstrādes nosacījumiem “Nosacījumi zemes ierīcības projekta izstrādei nekustamā īpašuma “Dzilnas”, Kalsnavas pagastā, Madonas novadā, kadastra numurs 70620090060, zemes vienību ar kadastra apzīmējumiem 70620090060 un 70620090061 sadalīšanai”, kas reģistrēti Madonas novada pašvaldībā ar reģ. Nr. 2.1.3.6/24/2636. Zemes ierīcības projekta izstrādes nosacījumi noteica izdalīt daļu no pašvaldības autoceļa “Apšuriņķis - Alužēni - Ragāres” atsevišķā zemes gabalā. Saskaņā ar Madonas novada pašvaldības būvvaldes 2025. gada 15. janvāra lēmumu Nr. 15 (protokols Nr. 1, 12. p.) “Par zemes ierīcības projekta apstiprināšanu un nekustamā īpašuma lietošanas mērķu noteikšanu jaunveidojamām zemes vienībām nekustamajā īpašumā “Dzilnas”, Kalsnavas pagastā, Madonas novadā” izveidota jauna zemes vienība ar kadastra apzīmējumu [70620090168](https://www.kadastrs.lv/parcels/4900321760?options%5Borigin%5D=parcel), uz kuras atrodas pašvaldības daļa no autoceļa “Apšuriņķis - Alužēni - Ragāres”.

Saskaņā ar Pašvaldību likuma 10. panta pirmo daļu *“Dome ir tiesīga izlemt ikvienu pašvaldības kompetences jautājumu”* un 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Pamatojoties uz Pašvaldību likuma 10. panta pirmo daļu, pirmās daļas 16. punktu, 17. punktu un 19. punktu, ņemot vērā 14.05.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist **sadalīt** pašvaldībai piekrītošo zemes vienību ar kadastra apzīmējumu 70920070136, atbilstoši 1. pielikumā pievienotajiem zemes ierīcības projekta izstrādes nosacījumiem.
2. Atsavināt par universālo kadastrālo vērtību EUR 473 (četri simti septiņdesmit trīs euro) fiziskai personai piederošu zemes vienību ar kadastra apzīmējumu [70620090168](https://www.kadastrs.lv/parcels/4900321760?options%5Borigin%5D=parcel) - 0,1972 ha platībā. Tai noteikts nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).
3. Uzdot Nekustamā īpašuma pārvaldības un teritoriālās plānošanas nodaļai sagatavot nekustamā īpašuma pirkuma līgumu.

Domes priekšsēdētājs A. Lungevičs

*D. H. Dzelzkalēja 28335803*